Stjórnvöld á Kanaríeyjum hafa óskað eftir því að hæstiréttur heimili útgöngubann á nýársnótt og á þrettándanum. Það er gert í ljósi þess að tæplega fjögur þúsund manns greindust með kórónuveiruna á eyjunum í gær.
Þetta gengur þannig fyrir sig að útaf mannúðarsjónarmiðum vill rétturinn ekki samþykkja að það sé heimilt að loka fólk inni. Þannig að þeir óska alltaf eftir því að það megi setja á útgöngubann. Rétturinn hefur alltaf frá því í sumar neitað en núna er staðan þannig að það er bara mjög líklegt að það verði sett á svona útgöngubann en það er bara yfir blánóttina.
Segir Anna Clara Björgvinsdóttir sem rekur ásamt fjölskyldu sinni fyrirtækið Alt Tenerife. Hún segir að stjórnvöld óski eftir því að fólk sé ekki á ferðinni á svæðum þrjú og fjögur á milli eitt og sex á nóttunni og frá tvö til sex á svæðum eitt og tvö.
Hefurðu einhverja hugmynd um fjölda þeirra sem eru á Tenerife um jól og áramót? Nei það er ótrúlega mikill fjöldi Íslendinga hérna núna.
Anna Clara segir að á Tenerife sé grímuskylda þegar ekki er hægt að halda eins og hálfs metra fjarlægð.
Þetta er ekkert að trufla neinn svona í daglegu lífi en það er ótrúlegur fjöldi af fólki. Það koma hingað tvær til þrjár flugvélar svona fjórum til fimm sinnum í viku.
En veistu til þess að Íslendingar hafi smitast þarna úti. Nei ég hef ekki vitað til þess, ekki sem hefur borist mér til eyrna. Nei ég hef ekki heyrt það.
Stjórnvöld á Kanaríeyjum vilja koma á útgöngubanni á gamlársdag og á þrettándanum. Tæplega fjögur þúsund manns greindust með kórónuveiruna á eyjunum í gær. 